Але вырасла цэлае пакаленне людзей, якія разумеюць, што Беларусь - гэта іх жыццё. Гэта - адзінае месца на Зямлі, дзе мы можам жыць, развівацца, рэалізоўвацца як народ. Абараніць гэтую магчымасць, абараніць гэтую зямлю і свабоду - наш святы абавязак. Таму ўсё трэба ўспрымаць не на ўзроўні інструкцый або правільных слоў, а на ўзроўні душы і сэрца. Гэта проста - як дыхаць. Нас хочуць знішчыць - мы павінны выйсці і супрацьстаяць гэтаму.